Diari Oficial de la Generalitat Valenciana


Sumari del DOGV 5724, del 14-03-2008 (2008/2740)

Informació pública del compte de liquidació definitiva de la reparcel·lació dels terrenys del sector 10-SU-I, delimitat per l'accés sud de Castelló de la Plana a l'autopista A-7, quadra Saboner, variant de la carretera nacional 340 i quadra Morteràs.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5724

Data del DOGV
:   14-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2740


Data del document
:   29-01-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública del compte de liquidació definitiva de la reparcel·lació dels terrenys del sector 10-SU-I, delimitat per l'accés sud de Castelló de la Plana a l'autopista A-7, quadra Saboner, variant de la carretera nacional 340 i quadra Morteràs. [2008/2740]  
L'alcalde de Castelló de la Plana, en data 25 de gener de 2008, va dictar el decret següent:  
En data 7 de febrer de 2002, l'Ajuntament va acordar aprovar el Programa d'Actuació Integrada del Sector 10-SU-I, delimitat per l'accés sud de Castelló de la Plana a l'autopista A-7, quadra Saboner, variant de la carretera nacional 340 i quadra Morteràs i adjudicar-ne l'execució a les mercantils Gumsa i Calviga, SA, i en data 19 de desembre de 2003, la Comissió de Govern va acordar aprovar el projecte de reparcel·lació dels terrenys de l'esmentat sector.   
En data 23 de febrer de 2007 es van rebre les obres d'urbanització.   
Les mercantils Gumsa i Calviga, SA, com a agents urbanitzadors del programa d'actuació integrada indicat anteriorment, han presentat en este ajuntament el compte de liquidació definitiva del projecte de reparcel·lació i n'han sol·licitat l'aprovació per part de l'Ajuntament.   
De l'examen de l'esmentat compte de liquidació es desprén que no es modifica l'import del compte de liquidació provisional contingut al projecte de reparcel·lació que s'ajusta als conceptes que es van contemplar com a càrregues al programa d'actuació aprovat, per la quantitat de 9.376.739,52 €.   
A l'expedient no consta cap recurs o acte pendent que supose la modificació del compte presentat.  
Per això, de conformitat amb el que establix la disposició transitòria primera de la Llei Urbanística Valenciana i l'article 181 de la mateixa norma, vists els informes del cap de secció i de l'assessora jurídica de l'Agència de Desenvolupament Urbanístic, en virtut de les facultats que em conferix la llei, resolc:  
Exposar al públic, en el Diari Oficial de la Comunitat Valenciana, en el Butlletí Oficial de la Província de Castelló i en la premsa local, per un termini d'un mes i a efectes d'al·legacions, el compte de liquidació definitiva de la reparcel·lació dels terrenys del sector 10-SU-I, amb la notificació als interessats en l'expedient.  
Cosa que es fa pública perquè se'n prega coneixement, i s'advertix al mateix temps que durant el termini d'un mes els qui estigueren interessats podran consultar l'expedient (de 09.00 a 14.00 hores, de dilluns a divendres, a les dependències de l'Agència de Desenvolupament Urbanístic sites a l'avinguda dels Germans Bou, núm. 16) i presentar les al·legacions que creguen convenients.  
Castelló de la Plana, 29 de gener de 2008.- L'alcalde: Alberto Fabra Part.